CELEX: 32010D0130
Language: ro
Date: 2010-03-01 00:00:00
Title: 2010/130/: Decizia Comisiei din 1 martie 2010 de acordare a unei derogări de la aplicarea Regulamentului (CE) nr. 543/2009 al Parlamentului European și al Consiliului privind statisticile referitoare la producția vegetală în ceea ce privește Belgia, Bulgaria, Republica Cehă, Germania, Polonia, Portugalia și Suedia [notificată cu numărul C(2010) 1057]

2.3.2010   
            
            
               RO
            
            
               Jurnalul Oficial al Uniunii Europene
            
            
               L 51/24
            
         DECIZIA COMISIEI
   din 1 martie 2010
   de acordare a unei derogări de la aplicarea Regulamentului (CE) nr. 543/2009 al Parlamentului European și al Consiliului privind statisticile referitoare la producția vegetală în ceea ce privește Belgia, Bulgaria, Republica Cehă, Germania, Polonia, Portugalia și Suedia
   [notificată cu numărul C(2010) 1057]
   (Numai textele în limbile bulgară, cehă, franceză, germană, olandeză, polonă, portugheză și suedeză sunt autentice)
   (2010/130/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 543/2009 al Parlamentului European și al Consiliului din 18 iunie 2009 privind statisticile referitoare la producția vegetală și de abrogare a Regulamentelor (CEE) nr. 837/90 și (CEE) nr. 959/93 ale Consiliului (1), în special articolul 10 alineatul (1),
   având în vedere cererea înaintată de Belgia la 30 iulie 2009,
   având în vedere cererea înaintată de Bulgaria la 20 iulie 2009,
   având în vedere cererea înaintată de Republica Cehă la 30 iulie 2009,
   având în vedere cererea înaintată de Germania la 23 iulie 2009,
   având în vedere cererea înaintată de Polonia la 31 iulie 2009,
   având în vedere cererea înaintată de Portugalia la 20 iulie 2009,
   având în vedere cererea înaintată de Suedia la 30 iulie 2009,
   întrucât:
   
               (1)
            
            
               În conformitate cu articolul 10 din Regulamentul (CE) nr. 543/2009, Comisia poate acorda statelor membre o derogare de la aplicarea regulamentului în cauză, dacă pentru aplicarea acestui regulament la sistemele lor naționale de statistică este nevoie de adaptări majore și este probabil ca acest lucru să cauzeze probleme practice importante.
            
         
               (2)
            
            
               Ca urmare a cererilor lor, astfel de derogări ar trebui acordate Belgiei, Bulgariei, Republicii Cehe, Germaniei, Poloniei, Portugaliei și Suediei.
            
         
               (3)
            
            
               În conformitate cu Regulamentul (CE) nr. 543/2009, un stat membru căruia i-a fost acordată o derogare continuă să aplice dispozițiile Regulamentelor (CEE) nr. 837/90 (2) și (CEE) nr. 959/93 (3) ale Consiliului pe durata derogării acordate.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru statistică agricolă instituit prin Decizia 72/279/CEE a Consiliului (4),
            
         ADOPTĂ PREZENTA DECIZIE:
   Articolul 1
   (1)   Se acordă Republicii Cehe o derogare de la aplicarea Regulamentului (CE) nr. 543/2009 pentru o perioadă care se încheie la 31 decembrie 2010.
   (2)   Se acordă Belgiei, Bulgariei, Germaniei, Poloniei, Portugaliei și Suediei o derogare de la aplicarea Regulamentului (CE) nr. 543/2009 pentru o perioadă care se încheie la 31 decembrie 2011.
   Articolul 2
   Prezenta decizie se adresează Regatului Belgiei, Republicii Bulgaria, Republicii Cehe, Republicii Federale Germania, Republicii Polone, Republicii Portugheze și Regatului Suediei.
   
      Adoptată la Bruxelles, 1 martie 2010.
      
         
            Pentru Comisie
         
         Olli REHN
         
            Membru al Comisiei
         
      
   
   
      (1)  JO L 167, 29.6.2009, p. 1.
   
      (2)  JO L 88, 3.4.1990, p. 1.
   
      (3)  JO L 98, 24.4.1993, p. 1.
   
      (4)  JO L 179, 7.8.1972, p. 1.